Le Mespris de la vie et consolation contre la mort/« La viellesse arrivee, on est recompensé »
# Le Mespris de la vie et consolation contre la mort/« La viellesse arrivee, on est recompensé »

### XLV.

La viellesse arrivee, on est recompensé Des exces de jeunesse, aus auns manque l'ouïe, Aus autres la puissance, & la veüe esblouïe Des plus sains et gaillars rend l'esprit offencé :

Tous sens l'un apres l'autre en nous est trespassé Hormis le sentiment de nostre maladie, Qui parle cours du tems plus forte, & plus hardie Presse, jusqu'au cerceuil, le cors fresle, & cassé.

Il n'y à part en nous que la Parque inhumaine Pour s'en asseurer mieus, comme en gage ne prenne Nous connaissant sujets à dilayer tousjours :

Baste tout meurt en nous, seulement nostre vice Malgré du tems subit la gloutonne avarice, Vivant de nostre mort, rajeunit tous les jours.

